CELEX: 22013D0129
Language: hu
Date: 2013-06-14 00:00:00
Title: Az EGT Vegyes Bizottság 129/2013 határozata ( 2013. június 14. ) az Európai Gazdasági Térségről szóló megállapodás XVI. mellékletének (Közbeszerzés) módosításáról

28.11.2013   
            
            
               HU
            
            
               Az Európai Unió Hivatalos Lapja
            
            
               L 318/31
            
         
      AZ EGT VEGYES BIZOTTSÁG 129/2013 HATÁROZATA
   
   (2013. június 14.)
   az Európai Gazdasági Térségről szóló megállapodás XVI. mellékletének (Közbeszerzés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A honvédelem és biztonság területén egyes építési beruházásra, árubeszerzésre és szolgáltatásnyújtásra irányuló, ajánlatkérő szervek vagy ajánlatkérők által odaítélt szerződések odaítélési eljárásainak összehangolásáról, valamint a 2004/17/EK és 2004/18/EK irányelv módosításáról szóló, 2009. július 13-i 2009/81/EK európai parlamenti és tanácsi irányelvet (1) bele kell foglalni az EGT-megállapodásba.
            
         
               (2)
            
            
               Az EGT-megállapodás XVI. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás XVI. melléklete a következőképpen módosul:
   
               1.
            
            
               A 2. pont (2004/18/EK európai parlamenti és tanácsi irányelv) és a 4. pont (2004/17/EK európai parlamenti és tanácsi irányelv) a következő francia bekezdéssel egészül ki:
               
                           „—
                        
                        
                           
                              32009 L 0081: az Európai Parlament és a Tanács 2009. július 13-i 2009/81/EK irányelve (HL L 216., 2009.8.20., 76. o.)”.
                        
                     
         
               2.
            
            
               A melléklet az 5b. pont (92/50/EGK tanácsi irányelv) után a következő szövegrésszel egészül ki:
               
                           „5c.
                        
                        
                           
                              32009 L 0081: az Európai Parlament és a Tanács 2009. július 13-i 2009/81/EK irányelve a honvédelem és biztonság területén egyes építési beruházásra, árubeszerzésre és szolgáltatásnyújtásra irányuló, ajánlatkérő szervek vagy ajánlatkérők által odaítélt szerződések odaítélési eljárásainak összehangolásáról, valamint a 2004/17/EK és 2004/18/EK irányelv módosításáról (HL L 216., 2009.8.20., 76. o.), az alábbi módosítással:
                           
                                       —
                                    
                                    
                                       
                                          32011 R 1251: a Bizottság 2011. november 30-i 1251/2011/EU rendelete (HL L 319., 2011.12.2., 43. o.).
                                    
                                 
                     Az irányelv rendelkezései e megállapodás alkalmazásában a következő kiigazítással értendők:
               Ez a határozat Liechtensteinre nem alkalmazandó.”
            
         2. cikk
   A 2009/81/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2013. június 15-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (2).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2013. június 14-én.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
         
      
   
   
      (1)  HL L 216., 2009.8.20., 76. o.
   
      (2)  Alkotmányos követelmények fennállását jelezték.